Luís Alonso Álvarez

Luís Alonso Álvarez, nado no Barco de Valdeorras en 1945, é un historiador galego.

Traxectoria
Doutor en Historia pola Universidade de Barcelona e catedrático de Historia e Institucións Económicas na Universidade da Coruña. Entre as súas liñas de investigación sobresaen a Historia de Galiza, a Historia colonial e a Historia da empresa. En Historia colonial, salienta o seu libro Comercio colonial y crisis del Antiguo régimen en Galicia (1778-1818). En Historia empresarial publicou varios traballos, algúns en colaboración, sobre firmas industriais (Estrella Galicia, Inditex-Zara), terciarias (turismo de saúde) e empresarios galegos. Dirixe, ademais, o grupo de investigación sobre Historia da Empresa da Universidade da Coruña.

Notas

Categoría:Alumnos da Universidade de Barcelona
Categoría:Profesores da Universidade da Coruña
Categoría:Nados no Barco de Valdeorras
Categoría:Nados en 1945
Categoría:Historiadores de Galicia